Nama ezers - Vikipēdija

# Nama ezers

### Vikipēdijas raksts

Namas ezers
Klejotāju apmetne pie Namas ezera (2005)
Koordinātes: | 30°42'Z 90°33'A
Platība: | 2 470 km2
Maks. garums: | ? km
Vid. dziļums: | ? m
Maks. dziļums: | 34 m
Tilpums: | ? km3
Augstums vjl.: | 4 718 m
Izteka: |
Sateces baseins: | 10 610 km2
Sateces baseina valstis: | Ķīna
Salas: | 5
Apdz. vietas krastos: | Nav

Namas ezers (Namco ezers, Namtso ezers, tibetiešu valodā nosaukums nozīmē "līdzīgs debesīm" - གནམ་མཚོ་) - liels augstkalnu sālsezers Tibetas centrālajā daļā, ap 420 km ziemeļrietumos no Lasas. Pasaulē augstākais lielais ezers. Viens no diviem galvenajiem svētajiem tibetiešu ezeriem.

Svētā klints netālu no Tašidaras klostera (2005)

Namas ezers tiek uzskatīts par vienu no krāšņākajām vietām šajā Tibetas daļā, ezers ir neparastā, koši zilā krāsā. Tikai 5 mēnešus gadā nav aizsalis. Ezera apkaimē daba maz pārveidota, šeit nenotiek aktīva saimnieciskā darbība, izņemot lopu ganīšanu. Lielais lopu skaits ezera apkaimē rada galvenās vides problēmas - piesārņojumu ar barības vielām. Ezers esot bagāts ar zivīm, taču aktīva zvejniecība ezera svētuma dēļ šeit nenotiek. Aizvien populārāks tūrisma objekts.

Ezerā ir piecas salas, lielākā - Ljangduo sala. Ap ezeru redzamas daudzas īpatnējas, stāvas klintis, no kurām dažas atgādina koku stumbrus, citas - milzu statujas. Ap ezeru daudz alu, tai skaitā ar stalaktītiem. Pēdējā laikā ezera līmenis krītas.

Ezera apkaimē atrodas svētceļnieku alas, kas jau gadsimtiem ilgi ir Tibetas svētceļotāju ceļojumu mērķis. Ezera dienvidaustrumu piekrastē atrodas Tašidaras klosteris. Daudz svētvietu, tai skaitā ar petroglifiem. 2005. gadā līdz ezeram izbūvēts asfaltēts ceļš no Lasas.

Ezera apkaimē ļoti nepastāvīgs klimats, bieži notiek sniega vētras.

### [izmainīt šo sadaļu] Ārējās saites

- Nama ezera apkaimes petroglifu attēli

Saturs iegūts no "http://lv.wikipedia.org../../../n/a/m/Nama_ezers.html"

Kategorijas: Ķīnas ezeri | Tibetas ezeri | Sālsezeri

##### Views

- Raksts
- Diskusija
- Pašreizējā versija

##### Meklēt

##### Citās valodās

- Česky
- English
- Français
- 日本語
- 中文